**местоположение**

***Великотърновска област*** *се намира в Централна Северна България.*

Областта включва 10 общини - [Велико Търново](http://www.mirela.bg/prodava-imoti/%D0%B3%D1%80-%D0%92%D0%B5%D0%BB%D0%B8%D0%BA%D0%BE-%D0%A2%D1%8A%D1%80%D0%BD%D0%BE%D0%B2%D0%BE-zxc22.html#s), [Горна Оряховица](http://www.mirela.bg/prodava-imoti/%D0%B3%D1%80-%D0%93%D0%BE%D1%80%D0%BD%D0%B0-%D0%BE%D1%80%D1%8F%D1%85%D0%BE%D0%B2%D0%B8%D1%86%D0%B0-zxc23q1012.html#s), [Лясковец](http://www.mirela.bg/prodava-imoti/%D0%B3%D1%80-%D0%9B%D1%8F%D1%81%D0%BA%D0%BE%D0%B2%D0%B5%D1%86-zxc23q1685.html#s), [Елена](http://www.mirela.bg/prodava-imoti/%D0%B3%D1%80-%D0%95%D0%BB%D0%B5%D0%BD%D0%B0-zxc23q1260.html#s), [Златарица](http://www.mirela.bg/cms.php?f=3&i=1337), [Павликени](http://www.mirela.bg/prodava-imoti/%D0%B3%D1%80-%D0%9F%D0%B0%D0%B2%D0%BB%D0%B8%D0%BA%D0%B5%D0%BD%D0%B8-zxc23q1916.html#s), [Полски Тръмбеш](http://www.mirela.bg/cms.php?f=3&i=1998), [Свищов](http://www.mirela.bg/prodava-imoti/%D0%B3%D1%80-%D0%A1%D0%B2%D0%B8%D1%89%D0%BE%D0%B2-zxc23q2201.html#s), [Стражица](http://www.mirela.bg/prodava-imoti/%D0%B3%D1%80-%D0%A1%D1%82%D1%80%D0%B0%D0%B6%D0%B8%D1%86%D0%B0-zxc23q2353.html#s) и [Сухиндол](http://www.mirela.bg/prodava-imoti/%D0%B3%D1%80-%D0%A1%D1%83%D1%85%D0%B8%D0%BD%D0%B4%D0%BE%D0%BB-zxc23q2378.html#s). Областта също така граничи с областите [Плевен](http://bg.guide-bulgaria.com/NW/Pleven), [Ловеч](http://bg.guide-bulgaria.com/NW/Lovech), [Габрово](http://bg.guide-bulgaria.com/NC/Gabrovo), [Стара Загора,](http://bg.guide-bulgaria.com/SE/Stara_Zagora) [Сливен](http://bg.guide-bulgaria.com/SE/Sliven), [Търговище](http://bg.guide-bulgaria.com/NE/Turgovishte) и [Русе](http://bg.guide-bulgaria.com/NC/Rousse).
Тя заема изключително благоприятно **географско положение**. Територията й съчетава планински, хълмист и равнинен релеф. Релефът в региона е разнообразeн - низини, хълмисти равнини, речни долини, височини и части от Стара планина.

**Климатът** се характеризира с топло лято без големи горещини и студена зима, като продължителните и остри студове са рядкост. Често се наблюдават продължителни периоди на засушаване, особено през месеците юли, август и септември. Множество валежи падат през началото на лятото – май и юни.

Особеност на климата в областта се наблюдава в районите от [Присово](http://www.mirela.bg/cms.php?f=3&i=2049) до Килифарево и от [Дебелец](http://www.mirela.bg/cms.php?f=3&i=1093) до [Миндя](http://www.mirela.bg/cms.php?f=3&i=1761) – той е по-умерен и мек, тъй като районът е защитен от северните и западни ветрове, които са характерни за останалите райони в областта.

Гранична за областта на север е **река Дунав**, където се намира гр. [Свищов](http://www.mirela.bg/prodava-imoti/%D0%B3%D1%80-%D0%A1%D0%B2%D0%B8%D1%89%D0%BE%D0%B2-zxc23q2201.html#s) - пристанищен град, осъществяващ връзката на страната по р. Дунав със страните от Централна Европа. Най-голямата и пълноводна река в региона е река Янтра и други реки: Росица, Студена река, Голяма река, Бохот, Еньовица и др, а на север граничи с Дунав. Язовирите в областта са достатъчно много:



Областта разполага с **богат горски фонд**, който е съхранил в себе си голямо разнообразие от дивеч. Екологичната обстановка непрекъснато се подобрява, поради липса на сериозни замърсители на околната среда и водите. Горското стопанство добива предимно широколистна дървесина от планинските райони .От тях се произвеждат цеулоза и изкуствени влакна

Областта се характеризира с богато културно-историческо наследство, което определя отличните възможности за културен туризъм. В региона има и множество малки, запазили самобитния си облик селца като Леденик, [Арбанаси](http://www.mirela.bg/prodava-imoti/%D1%81-%D0%90%D1%80%D0%B1%D0%B0%D0%BD%D0%B0%D1%81%D0%B8-zxc23q504.html#s) и др., в които има развит културен и селски туризъм.

Тук са някои от най-посещаваните културни и исторически места и затова туризма заема значителна част от икономиката на региона. На територията на **област Велико Търново** има 140 паметници на културата от национално значение. Културната история на областта датира от праисторическата епоха. Близо до село [Никюп](http://bg.guide-bulgaria.com/NC/Veliko_Turnovo/Veliko_Turnovo/Nikyup) лежат останките на древно-римския град Никополис ад Иструм а в околностите на [Свищов](http://bg.guide-bulgaria.com/NC/Veliko_Turnovo/Svishtov/Svishtov) са останките от Нове. Има открити останки от антични и средновековни крепости в близост до селата [Ветренци](http://bg.guide-bulgaria.com/NC/Veliko_Turnovo/Veliko_Turnovo/Vetrintsi), [Вишоград](http://bg.guide-bulgaria.com/NC/Veliko_Turnovo/Pavlikeni/Vishovgrad) и [Драганово](http://bg.guide-bulgaria.com/NC/Veliko_Turnovo/Gorna_Oryahovitsa/Draganovo). [Велико Търново](http://bg.guide-bulgaria.com/NC/Veliko_Turnovo/Veliko_Turnovo/Veliko_Turnovo) е столицата на Втората българска държава. Сред най-посещаваните забележителностти са средновековната крепост Царевец и впечатляващи аудиовизуален спектакъл "Звук и светлина" (уникален за Балканския полуостров).

Много ценни са архитектурните паметници от епохата на Възраждането - множество църкви, манастири и къщи, които са строени от талантливи български майстори. Най-голям брой на църкви и манастири в България има в **област Велико Търново**, което дава предпоставки за развитието на религиозния туризъм. Друга забележителност в областта е [Село Арбанаси](http://bg.guide-bulgaria.com/NC/Veliko_Turnovo/Veliko_Turnovo/Arbanasi) - уникална комбинация от каменни къщи и църкви.

Многобройните културни паметници, богатата и разнообразна фауна и термалните води (при [село Вонеща вода](http://bg.guide-bulgaria.com/NC/Veliko_Turnovo/Veliko_Turnovo/Voneshta_voda)) предоставят отлични условия за развитие на културен, ловен туризъм, и балнеоложки туризъм. За Великотърновска област минерални извори се намират в селата Вонеща вода и Ресен в община Велико Търново, Обединение и Полски Тръмбеш в община Полски Тръмбеш, село Овча могила и Свищов в община Свищов. Винарните в [Лясковец](http://bg.guide-bulgaria.com/NC/Veliko_Turnovo/Lyaskovets/Lyaskovets), [Сухиндол](http://bg.guide-bulgaria.com/NC/Veliko_Turnovo/Suhindol/Suhindol), [Свищов](http://bg.guide-bulgaria.com/NC/Veliko_Turnovo/Svishtov/Svishtov) и [Караисен](http://bg.guide-bulgaria.com/NC/Veliko_Turnovo/Pavlikeni/Karaisen) са предпоставка за развитие на винен туризъма, а общините [Елена](http://bg.guide-bulgaria.com/NC/Veliko_Turnovo/Elena/Elena), [Златарица](http://bg.guide-bulgaria.com/NC/Veliko_Turnovo/Zlataritsa/Zlataritsa), [Стражица](http://bg.guide-bulgaria.com/NC/Veliko_Turnovo/Strazhitsa/Strazhitsa) и [Павликени](http://bg.guide-bulgaria.com/NC/Veliko_Turnovo/Pavlikeni/Pavlikeni) са подходящи за селския туризъм.

**Селското стопанство** е един от приоритетните отрасли, имащ традиционно важно място за икономиката както на национално, така и на регионално равнище.

Растениевъдството като основен подотрасъл е широко застъпено в нашата област, а това оказва благоприятно влияние и върху другата съставна част на този бранш - животновъдството. Релефът на областта е равнинно-хълмист, което позволява развитието на интензивно аграрно стопанство, транспорт и строителство. Поземлените ресурси в тази част на страната са значителни. Обработваемите площи са около 50% от площта на региона. В областта попадат средните части на Дунавската равнина, Предбалкана и северният склон на Стара Планина. Климатът е умерено континентален със средната годишна температура на въздуха 11,5°С.

Почвеното разнообразие е предпоставка и за голямото разнообразие на земеделски култури. На север преобладават различните видове черноземи, а на юг - сивите горски почви. Черноземите са почви с високо и ефективно плодородие и те са предпоставка за отглеждане на житни и фуражни култури, зърнени култури, зеленчуци. Разпространени са също хумусно-карбонатните почви и сивите горски почви. Почвите в региона са подходящи за развитието на зеленчукопроизводство, овощарство и лозарство. Отглеждането на билки, етерично маслени култури и гъби, за което съществуват изключително благоприятни условия, е поредното предизвикателство пред местните стопани, което се утвърждава и развива в нашата област.

Преобладаващият начин на отглеждане на животни е в личните стопанства, но се налага и фермерският начин на животновъдство. С влизането на България в ЕС селското стопанство залага на популяризиране и стимулиране на биоземеделие. Разпространено е говедовъдството, овцевъдството, птицевъдството, свиневъдството. Областта е на първо място от Северно Централния регион по отглеждане на птици, биволи и зайци.

Икономика

ВЕЦ



Производителят на целулоза "Свилоза" - Свищов, "Захарни заводи" - Горна Оряховица, военният завод "Аркус" в Лясковец и земеделската "ПТК Агроком" (виж таблицата). Да направим и едно уточнение – някои от фирмите са приемник на дейността или поне на част от производството на старите. Такъв е случаят със "Захар" - Горна Оряховица, поела основната дейност от "Захарни заводи". По тази причина компанията майка вече е на по-задни позиции в подреждането на големите в областта. Подобен е случаят и на "Свилоцел", която включва основното производство на "Свилоза" - след приемствеността свищовското предприятие продължава да е най-голямата по приходи компания.

През 2001 г. общо 16 от топ 50 на компаниите в областта са работили в хранително-вкусовата промишленост, ако не броим лозарските дружества, които са се занимавали само с отглеждане на грозде. Няколко години по-късно броят на компаниите от този бранш е десет, след като много от винарските изби са отпаднали от челните места на бизнеса в областта. Макар и по-малко на брой, оборотът им като цяло се повишава. "Престиж 96" например е изпреварила други дружества, а "Ден и нощ" също влиза в списъка на големите. И двете компании произвеждат пакетирани сладки изделия.

**Бизнес с опаковки**

Друг бранш, който сериозно се е развил и във Велико Търново е производството на найлонови торби и опаковки от пластмаса и картон. Предприятията, които посетихме, наскоро са направили нови инвестиции – и "Мегапорт" в Търново (найлонови торби).

**Тежката сила на индустрията**

Предприятията на тежката индустрия около Велико Търново са позамрели. От 50-те големи компании в областта едва три са от този бранш, ако не броим производителя на боеприпаси и въоръжение "Аркус". В този бранш Великотърновска област сега има само два представителя сред големите компании – производителят на изкуствени влакна "Свилоза Ярн" и на облекло "Аполон 95" - Горна Оряховица.

|  |  |  |
| --- | --- | --- |
| "Свилоза" - Свищов |  | Производство на дървесна маса |
| "Захарни заводи" - Г.Оряховица |   | Производство на захарни изделия |
| "Кара груп 2000" - Поликраище |   | Други услуги |
| "Аркус" - Лясковец |  | Производство на въоръжение и боеприпаси |
| "ПТК Агроком" - В.Търново |  | Отглеждане на зърнени, технически и фуражни култури |
| "ЛОВИКО – Винари" - Сухиндол |  | Производство на вина |
| "Болярка ВТ" - В.Търново |  | Производство на пиво |
| "Фураж Росица" - Павликени |  | Производство на фуражи |
| "Унипак" - Павликени |  | Производство на картон и опаковки от хартия и картон |
| "ЕТ Гресто Комерс – Стоян Стоянов" - Г.Оряховица |  | Търговия |